בריאן בלסד

בריאן בלסד (באנגלית: Brian Blessed; נולד ב-9 באוקטובר 1936) הוא שחקן, סופר ומגיש אנגלי.

ביוגרפיה
בלסד נולד במקסבורו שביורקשייר, בנם של ויליאם בלסד, כורה פחם סוציאליסט (וגם הוא בנו של כורה פחם), ושל הילדה וול. סבא רבא שלו, גאבז בלסד, היה אב ל-13 ילדים, והיה סוחר של כלי פורצלן וזכוכית בעיר בריג שבלינקולנשייר, משם הגיעו רבים מבני משפחתו.

בלסד למד בבית ספר בבולטון אפון דירן אך נאלץ להפסיק את לימודיו בגיל 15 כאשר הייתה לאביו תאונת עבודה. אחר כך עבד בעבודות שונות שנעו בין קברנות לעוזר טייח. בלסד השלים שירות לאומי בחיל האוויר המלכותי בברייז נורטון. את הכשרתו כשחקן קיבל בבית הספר של תיאטרון בריסטול אולד ויק, ובין חבריו ללימודים היה גם השחקן פטריק סטיוארט. תקופה זו מתוארת באוטוביוגרפיה שלו "Dynamite Kid" שיצאה לאור ב-1992.

אחד מתפקידיו הראשונים בטלוויזיה היה השוטר "פנסי" סמית' בסדרה "Z-Cars" של ה-BBC בשנים מ-1962 ועד 1965. בשנת 1966 הופיע בהפקה של המחזה "Incident at Vichy" בתיאטרון פיניקס בלונדון. בלסד השתתף בתפקידים קטנים בסדרות טלוויזיה כמו "הגומלים" (1967, 1969) וב"רנדל והופקירק" (1969). בסדרה "אני, קלאודיוס" משנת 1976 גילם בלסד את הקיסר אוגוסטוס, ובסדרה "The Aphrodite Inheritance" שיחק בתפקיד בזילאוס. ב-1978 הגיש תוכנית דוקו-דרמה על חייו של המלחין יוהאן סבסטיאן באך בשם "The Joy of Bach", בה גילם הוא עצמו את דמותו של באך בסצנות אחדות.

ב-1986 כיכב בלסד בתפקיד לונג ג'ון סילבר בסדרה "בחזרה לאי המטמון", וכמלך אירקנוס בסדרה "Mindwarp" מתוך "דוקטור הו". ב-1988 השתתף בסדרה "מלחמה וזיכרון" בתפקיד ג'נרל יבלנקו, וב-1991 שיחק בסרט הקולנוע "רובין הוד: נסיך הגנבים" בתפקיד הלורד לוקסלי, אביו של רובין הוד.

ב-1981 כיכב בלסד בהפקה המקורית של תיאטרון וסט אנד של המחזמר "קאטס" מאת אנדרו לויד ובר בתפקיד כפול של "דברימימוס" ושל בוסטופר ג'ונס.

בלסד הופיע בתפקידים שייקספיריים הן על במת התיאטרון והן על מסכי הקולנוע. הוא השתתף בארבעה סרטים שביים קנת בראנה לפי מחזות של שייקספיר בהם גילם את דוכס אקסטר בסרט "הנרי החמישי" (1989), את אנטוניו ב"מהומה רבה על לא דבר" (1993), את רוחו של אביו של המלט בסרט "המלט" (1996) וגם את הדוכס פרדריק והדוכס הבכור בסרט "כטוב בעיניכם" (2006).

בתפקידים אחרים הובלט כישרונו הקומי של בלסד. בעיקר בסרט "פלאש גורדון" (1980) בתפקיד הנסיך וולטן, ובתפקיד המלך המטורף ריצ'רד הרביעי בעונה הראשונה של הסדרה "הפתן השחור" (1983), לדבריו תפקיד זה היה יקר לליבו. עוד גילם את ספירו בעיבוד של ה-BBC לספר "משפחתי וחיות אחרות" (1987).

בריאן בלסד היה קריין בחלק מהפרקים של סדרה "היסטוריית הלוחמה".

ב-1999 גילם בלסד את בוס נאס בגרסה הממוחשבת של "מלחמת הכוכבים - פרק 1: אימת הפנטום", ודיבב את הצייד ג'ון קלייטון בסרט האנימציה "טרזן" של דיסני. את אותה דמות גילם שוב במשחק וידאו המבוסס על הסרט ושוב ב-2002 במשחק "Kingdom Hearts". הוא הקליט את הסיפור "The White City" בארבעה אלבומים עבור סדרת האלבומים "Late Night Tales". בעיבוד לתסכית רדיו של "עלובי החיים" מאת ויקטור הוגו גילם בלסד את דמותו של ז'אן ולז'אן. בשנות השמונים של המאה העשרים היה בלסד המספר בסדרה לילדים של המגזין "Story Teller". עוד הציג בלסד פרסומות לטלפונים סלולריים של חברת אורנג'.

ב-2002 שיחק בתפקיד הברון בומברסט בגרסת המחזמר לספר "צ'יטי צ'יטי בנג בנג" בניהולו של אדריאן נובל מהלהקה השייקספירית המלכותית. מדצמבר 2005 עד ינואר 2006 כיכב בהפקת פנטומימה של "פיטר פן" לצדה של קרסטין או'בריין, מנחת הטלוויזיה של CBBC, בתיאטרון ריג'נט באיפסוויץ'. ב-2007 וב-2008 גילם באותו מחזה את קפטן הוק בתיאטרון גרוב שבדאנסטבל. הוא שיחק שוב באותו תפקיד בחג המולד של 2008 בפיירפילד הולס שבקרוידון. בחג המולד 2006 הציג הפקה של "סינדרלה" בווירג'ין רדיו ובכיכובם של דייוויד טננט, טנדי ניוטון ואחרים.

באוקטובר 2008 החל בלסד לדבב לאנגלית את משחק הטלוויזיה היפני "Unbeatable Banzuke" בערוץ צ'אלנג', בשם הבמה "בנזוק בריאן". הוא המספר בסדרת הטלוויזיה "Crash Test Dummies" של Sky 1, בכיכובם של סטיב מארש ודן רייט. ב-2008 דיבב את דמותו של בוב בסדרה "קיקה ובוב", כמו כן החל מ-2004 דיבב את "גרמפי רביט" בסדרת האנימציה "Peppa Pig".

בלסד ניסה לטפס על האוורסט שלוש פעמים, והגיע לגובה של 8,600 מ' ב-1993 ולגובה של 7,700 מ' ב-1996, אך לא הצליח להגיע לפסגה. הוא טיפס לפסגת הר אקונקגווה שבארגנטינה והקילימנג'רו שבטנזניה. בלסד הוא האדם המבוגר ביותר שהגיע לקוטב המגנטי הצפוני במסע רגלי.

חיים אישיים
בלסד חי בווינדלסהם שבסארי. ב-1978 נשא לאישה את השחקנית הילדגרייד ניל, ובתם רוזלינד אף היא שחקנית. לצדה של בתו רוזלינד הופיע בלסד בסדרה "רופאים". יש לו כלבים אחדים והוא פטרון של המקלט לבעלי חיים "Hopefield Animal Sanctuary".

ב-19 בינואר 2015 התמוטט בלסד על הבמה במהלך הופעה ב"המלך ליר" יחד עם גילפורד שייקספיר קומפני. בהצגה השתתפה גם בתו רוזלינד. רופא מהקהל טיפל בו וכעשרים דקות אחר כך חזר לבמה והמשיך בהצגה. ב-30 בינואר הוכרז שבעצת הרופא שלו בלסד נאלץ לוותר על התפקיד.

פילמוגרפיה
 שנה שם שם באנגלית תפקיד הערות 1967 אסטריקס הגאלי Asterix the Gaul קאוס דיבוב 1969 Till Death Us Do Part סרג'נט סיטקום בריטי 1970 Country Dance ג'ק ביירד 1971 The Last Valley קורסקי דרמה היסטורית 1971 נשות טרויה The Trojan Women טלתיביוס 1972 שש נשותיו של הנרי השמיני Henry VIII and His Six Wives הרוזן מספוק 1972 איש למנשה Man of La Mancha פדרו 1980 פלאש גורדון Flash Gordon הנסיך וולטן 1983 דרך המלך לסין High Road to China סולימאן קהאן 1989 הנרי החמישי Henry V דוכס אקסטר 1989 אסטריקס ומכת המנהיר Asterix and the Big Fight קאוס דיבוב 1991 רובין הוד: נסיך הגנבים Robin Hood: Prince of Thieves לורד לוקסלי 1991 Galahad of Everest ג'ורג' מאלורי 1992 בחזרה לברית המועצות Back in the USSR צ'אזוב 1992 הרפתקאותיו המופלאות של נסיך צפרדע Freddie as F.R.O.7 אל סופרמו דיבוב 1993 מהומה רבה על לא דבר Much Ado About Nothing סניור אנטוניו 1994 Chasing the Deer מייג'ור אליוט 1996 המלט Hamlet הרוח 1999 המלך ליר King Lear המלך ליר 1999 טרזן Tarzan קלייטון דיבוב 1999 מלחמת הכוכבים - פרק 1: אימת הפנטום Star Wars Episode I: The Phantom Menace בוס נאס דיבוב 2004 אלכסנדר Alexander 2006 הקונקלבה The Conclave אנאה סילביו פיקולומיני 2006 כטוב בעיניכם As You Like It הדוכס פרדריק / הדוכס הבכור 2006 Day of Wrath לורד פרנציסקו דל רויס 2007 בחזרה לעסקים Back in Business טרוור פילקינגטון 2012 פיראטים! The Pirates! In an Adventure with Scientists מלך הפיראטים 2014 בחזרה לארץ עוץ Legends of Oz: Dorothy's Return השופט ג'וברייקר דיבוב 2015 Welcome to Purgatory TBA Banking on Mr. Toad פרדריק ג'יימס פורניבאל

טלוויזיה
 שנה שם שם באנגלית תפקיד הערות 1962–1965 Z-Cars "פנסי" סמית' 1966 שלושת המוסקיטרים The Three Musketeers פורתוס 1967–1969 הגומלים The Avengers מארק דייטון בפרק "The Superlative Seven" ובפרק "The Morning After" 1968 Cold Comfort Farm רובן סטארקדר בפרקים "Folk""Woodshed""Doom" 1969 רנדל והופקירק Randall and Hopkirk (Deceased) הרוח 1969–1970 The Wednesday Play פיטר ויל בפרקים "Son of Man" ו-"Wine of India" 1971 Jackanory מספר סיפורים סדרת טלוויזיה לילדים 1972–1973 Arthur of the Britons מארק מקורנוול 1974 Boy Dominic ויליאם וודקוק 1975–1976 Space: 1999 ד"ר קאבוט רולנד בפרקים "Death's Other Dominion""The Metamorph" 1976 היום שאחרי מחר  The Day After Tomorrow ד"ר טום בואן 1976 The Sweeney פרנק קמבל 1976 אני, קלאודיוס I, Claudius אוגוסטוס קיסר 1977 ניצולים Survivors ברוד בפרק "Law of the Jungle" 1978 Blake's 7 וארגאס בפרק "Cygnus Alpha" 1980 The Joy of Bach יוהאן סבסטיאן בך 1981 עולמו הקטן של דון קאמילו      The Little World of Don Camillo פפונה 1983 Great Little Railways בתפקיד עצמו 1983 כלבם של בני בסקרוויל The Hound of the Baskervilles ג'פרי ליונס 1983 הפתן השחור The Black Adder ריצ'רד הרביעי עונה ראשונה 1984 ימי פומפיי האחרונים The Last Days of Pompeii אולינתוס 1986 דוקטור הו Doctor Who המלך אירקנוס בפרק "Mindwarp" 1986 Return to Treasure Island לונג ג'ון סילבר 1987 משפחתי וחיות אחרות My Family and Other Animals ספירו 1989 Minder מפקח בילוש דייר בפרק "The Last Video Show" 1990 The Castle of Adventure סם / סקאר 1991 לאבג'וי Lovejoy הארי קטפודיס בפרק "The Black Virgin of Vladimir" 1991 Prisoner of Honor ג'נרל גונז 1993 ליידי צ'טרלי Lady Chatterley סדרת טלוויזיה 1994 מקגייוור MacGyver: Lost Treasure of Atlantis אטיקוס סרט טלוויזיה 1995 Johnny and the Dead ויליאם "ביל" סטיקר 1995 חטוף Kidnapped קלוני מקפרסון 1996 קתרינה הגדולה Catherine the Great בסטוזב סרט טלוויזיה 1997 קורות טום ג'ונס The History of Tom Jones, a Foundling סקווייר וסטרן 1998 Dennis the Menace קפטן בפרק "Skull and Crossbones" 1999 Adam's Family Tree בפרק "A Cavalier Spirit" 1999 The Big Knights סר מוריס דיבוב 1999 The Greatest Store in the World מר סקוטלי 1999 The Nearly Complete and Utter History of Everything המלך הנרי השמיני סרט טלוויזיה 2004 Winter Solstice מקס 2004 The Legend of the Tamworth Two חזיר בר דיבוב 2006 אלכסנדר הגדול Alexander the Great קריינות סרט דוקומנטרי 2006 Mist: The Tale of a Sheepdog Puppy סר גרגורי סרט טלוויזיה 2006–2010 Peppa Pig סדרת אנימציה לילדים 2007–2011 רופאים Doctors דומיניק דובל / מיקי 'רבל' בקט בפרק "Rebel, Rebel" ובפרק "The Devil's Daughter" 2008 קיקה ובוב Kika & Bob בוב 2008 The Wrong Door קפטן גויטר בפרק "The Train Pirates" ובפרק "Bondo" 2008 איש משפחה Family Guy הנסיך וולטן בפרק "Road to Germany" 2008 The Royal סר אדוארד פוסט בפרק "Pastures New" 2008 Have I Got News for You מנחה אורח 2 פרקים 2009 Henry 8.0 הנרי טיודור 2010 Fee Fi Fo Yum תוכנית טלוויזיה לילדים 2010 הנסיכה הקטנה Little Princess הדוד וולטר בפרק "I Want My Horace" 2010–2011 The Legend of Dick and Dom מלך 2011 Wojtek: The Bear That Went to War קריינות סרט דוקומנטרי 2011 Qi QI בתפקיד עצמו בפרק "Ice" 2012–2013 Wizards vs Aliens מלך נקרוס דיבוב 2012 העולם המופלא של גאמבול The Amazing World of Gumball סנטה קלאוס דיבוב; בפרק "Christmas" ובפרק "The Finale" 2013 Piers Morgan's Life Stories בתפקיד עצמו תוכנית אירוח 2013 Sooty סנטה קלאוס בפרק "Pranks and Presents" 2013 Russell Howard's Good News בתפקיד עצמו 2013– Henry Hugglemonster אדוארדו אנורמונסטר

ספריו
 The Turquoise Mountain: Brian Blessed on Everest (1991)
 Dynamite Kid (1992)
 Nothing's Impossible (1994)
 To the Top of the World (1995)
 Quest for the Lost World (1999)

קישורים חיצוניים



 בריאן בלסד באתר TCM

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חוקרי האזור הארקטי
קטגוריה:חיל האוויר המלכותי
קטגוריה:בוגרי בית הספר למשחק בריסטול אולד ויק
קטגוריה:אנגלים שנולדו ב-1936